આશ્ચાર્યકારીમૂર્તિ વર્ણીરાજ : સુવ્રતમુનિ કહે છે. હે રાજન ! તપ અને તેજથી દેદીપ્યમાન , મન અને નેત્રોને આનંદ ઉપજાવતા શાંતમૂર્તિ શ્રીહરિના દર્શન કરી મુક્તાનંદ સ્વામી આદિ સંતો અનેક પ્રકારના તર્ક વિતર્ક કરવા લાગ્યા.અરે…. આપણે ધરતી પર અનેક તપસ્વીઓ અને યોગીઓને જોયા છે. પરંતુ આ વર્ણીરાજ જેવા યોગી આ ભૂમંડળમાં અત્યાર સુધી જોયા નથી અને સાંભળ્યા પણ નથી. કારણ કે ક્યાં આ બ્રહ્મચારી ઉગ્ર તપ અને ક્યાં બાળક્રીડાને ઉચિત એમની અવસ્થા ? તેથી આ કોઈ સાધારણ મનુષ્ય તો નથી જ , પરંતુ મનુષ્યરૂપમાં કોઈ દેવતા હોય તેમ લાગે છે.